  Туспуктэм: Дарья Ушакова Майя Бывальцева Та арня ӵоже Удмуртиын куазь пумен кезьытгес кариськоз но ортчись арлэн берпуметӥ нуналъёсаз омырын -20 градусозь луоз. Ужан арня ӵоже котькуд нунал лымы усёз. Со сярысь улосвыл Гидрометцентрлэн пресс-службаез ивортӥз. Вирнуналэ, 27-тӥ толсуре, потон уе температура -6…-8 градусозь лэзькоз, нуназе -3…-6 градус котырын возиськоз. Покчиарняе потон уе -7…-11, нуназе -5…-7 градус луоз. Удмуртарняе, 29-тӥ толсуре, потон уе -9…-13 градусозь кезьытскоз, нуназе температура -8…-10 градуслэсь вылӥе уз ӝутскы. Сюресъёс вылын йӧвалег, куд-ог нуналъёсы лымы вӧлдэт луоз. Нырысь-валысь чакланъёсъя, шутэтскон нуналъёсы -15…-20 градусозь кезьытскоз, шӧдскымон уз лымыя. Выль ар уе куазь шуныт кариськыны кутскоз. Тегъёс: Удмуртия куазь Гидрометцентр  